钦定古今图书集成/明伦汇编/氏族典/第322卷 > 《郑樵通志》 > 以国为氏〈周同姓国〉
## 钦定古今图书集成/明伦汇编/氏族典/第322卷 > 《郑樵通志》 > 以国为氏〈周同姓国〉

滕氏，文王第十四子叔绣后也，武王封之于滕。旧云
滕在沛国公丘县东南。按《晋志》，公丘属鲁国，今兖州
龚丘是。隐十一年，滕、薛来朝争长，自叔绣及宣公十
七世始见《春秋》。国小弱，不能朝王，每朝于鲁，名不赴，
故不书。隐公以下，春秋后至公丘，二十一世为秦所
灭。《释例》云：“春秋后七世为齐所灭。又有腾氏，即滕也”，
因避难改为腾。后汉有北海相腾抚，《梁孝行传》有腾
昙恭，今开封有此姓。